Ramaphosa kondig stappe aan teen DG van tesourie | Maroela Media
Tugstappe sal gedoen word teen Dondo Mogajane, direkteur-generaal van die tesourie, ná hy gejok het oor sy kriminele rekord, kragtens 'n aanbeveling deur die Openbare Beskermer, het die presidensie Maandag gesê.
Die presidensie het in 'n verklaring gesê hy het Naledi Pandor, minister van hoër onderwys, die mag gegee om die tugstappe in te stel.
"Sodra minister Pandor haar plig nagekom het, het die president die minister van finansies, Tito Mboweni, opdrag gegee om die uitslag van die dissiplinêre verhoor te implementeer."
Busisiwe Mkhwebane, die Openbare Beskermer, het in Desember 2018 bevind dat Mogajane nie sy kriminele rekord openbaar gemaak het nie, wat betref 'n spoedoortreding in 2011 toe hy sy aansoekvorm ingedien het om direkteur-generaal te word.
Volle eiendomsreg aan Soweto-ondernemings, sê Mashaba
Iemand is kwaad vir hierdie ou… hy het versuim om n spoedoortreding te verklaar maar ander wat openlik korrup is bly aan in hul poste, word bevorder en kry prestasiebeloning op agteruitgang… eish…
'n Spoedoortreding besorg jou in SA , met 'n jaarlikse moordsyfer van 52 000, 'n kriminele rekord !!?? Kinderagtige redenasie, sou ek sê.
Hier kom 'n gelieg weer. Spoed oortreding is nie 'n kriminele oortreding nie
Ek lag sooo lekker vir die klomp clowns! Julle maak n blou Maandag sommer Vrydag! Dankie!
Dit gaan nie oor die tipe kriminele rekord, dit gaan oor die versuim om dit te verklaar, totaal twee verskillende vereistes.
Indien hy dit op sy aansoek verklaar het sou dit nie impak op sy werk gehad het, die feit dat hy versuim het om dit te verklaar regverdig ontslag.